Title: 1. Oppimispäiväkirja
Course: HYED: Anatomian aineistoja (eEDU)

Oppimispäiväkirjan kirjoittaminen kuuluu osana opintojakson suorittamista. Oppimispäiväkirjan tarkoitus on tukea oppijaa seuraamaan omaa oppimistaan ja asioiden omaksumista sekä antaa mahdollisuus kehittää omaa ajatteluaan.

Oppimispäiväkirjaan voi kirjoittaa opittua asiasisältöä, johon yhdistyvät omat kokemukset, tunteet, ajatukset ja omat reaktiot. Oppimispäiväkirjassa voi analysoida, syventää, soveltaa ja arvioida opittua asiaa. Kirjoittamisen tavoitteena on edistää yhteyksien muodostumista uuden opitun asian ja jo olemassa olevan tietopohjan välille, suhteuttaa tietoja ja liittää opittua omiin ajatuksiin sekä käsityksiin opittavasta sisällöstä.

Oppimispäiväkirjan mallipohja löytyy ensimmäisestä osiosta. Tallenna tiedosto omalle koneelle. Kirjoita oppimispäiväkirjaa koko opintojakson ajan. Kun olet suorittanut opintojakson kaikki tehtävät, palauta oppimispäiväkirja Lisää-palautus painikkeen kautta opettajalle. Muista tallentaa tiedosto kirjoittamisen eri vaiheissa.